**ΚΕΦ.I, Ενότητα 4**

**Η ΤΕΛΕΥΤΑΙΑ ΦΑΣΗ ΤΗΣ ΓΑΛΛΙΚΗΣ ΕΠΑΝΑΣΤΑΣΗΣ 1794-1799 ΚΑΙ Η ΕΠΟΧΗ ΤΟΥ ΝΑΠΟΛΕΟΝΤΑ (1799-1815)**

***Ποια  γεγονότα συμβαίνουν στην τελευταία φάση της γαλλικής επανάστασης;***

* Οι μετριοπαθείς (Θερμιδοριανοί) ελέγχουν την Συμβατική συνέλευση.
* To 1795 ψηφίζουν ένα νέο πιο συντηρητικό Σύνταγμα (πενταμελές Διευθυντήριο για εκτελεστική εξουσία).
* Αναζητούν τη στήριξη στρατηγών.
* Ο Ναπολέων αναλαμβάνει την εξουσία με τη συγκατάθεση του Διευθυντηρίου.

***Ποιες είναι οι σημαντικότερες ενέργειες του Ναπολέοντα στην εσωτερική πολιτική;***

* Ο Ναπολέων καταλαμβάνει την εξουσία και σταδιακά γίνεται αυτοκράτορας.
* Προωθεί μεταρρυθμίσεις στη διοίκηση την εκπαίδευση και την οικονομία.
* Θεσπίζει τον Ναπολεόντειο Κώδικα, νομοθεσία που ως σήμερα αποτελεί τη βάση του νομικού συστήματος των Ευρωπαϊκών κρατών

***Ποια ήταν η εξωτερική του πολιτική;***

* Με νικηφόρους πολέμους θέτει υπό έλεγχο μεγάλο μέρος της Ευρώπης.
* Το 1812 επιτέθηκε στη Ρωσία αλλά ηττήθηκε.
* Κατά την υποχώρηση, ένας νέος συνασπισμός ευρωπαϊκών κρατών κατάφερε καίριο πλήγμα στις γαλλικές δυνάμεις (μάχη της Λιψίας, 1813).
* Η ήττα των Γάλλων στο Βέλγιο, στη μάχη του Βατερλό (1815), σήμανε και το τέλος της κυριαρχίας του Ναπολέοντα.

***Από ποιους και γιατί συγκαλείται το Συνέδριο Βιέννης (1814-15); Τι αποφασίζεται σε αυτό;***

Το Συνέδριο της Βιέννης (1814- 1815) συγκαλείται από τους νικητές του Ναπολέοντα (Αυστρία, Ρωσία, Πρωσία, Αγγλία) και εκεί  αποφασίζεται:

* Η επαναχάραξη των συνόρων των ευρωπαϊκών κρατών σε μια βιώσιμη ισορροπία.
* Η ανασυγκρότηση της απολυταρχίας
* Η καταστολή των επαναστατικών ιδεών

***Πότε και γιατί ιδρύεται η Ιερή Συμμαχία;***

→Τον Νοέμβριο του 1815 ιδρύθηκε η Ιερή Συμμαχία, από τη Ρωσία, την Αυστρία και την Πρωσία, χώρες-προπύργια της απολυταρχίας και της αντεπανάστασης. Οι περισσότεροι εκθρονισμένοι ηγεμόνες επανήλθαν στους θρόνους τους.

→Επιδίωξη των υπογραφόμενων μελών ήταν η διατήρηση της ειρήνης, σύμφωνα και με το χριστιανικό πνεύμα και η καταστολή κάθε εθνικοαπελευθερωτικού κινήματος που θα απειλούσε το ισχύον καθεστώς.